Halvor Fanden

Halvor Tordsen på Skjeggerud også kjent som Halvor Fanden (født om lag 1599 i Lier, døde 1657 på Ramstad i Ski). Han var familieoverhode i en norsk kunstnerfamilie med treskjærere og musikere. Han var gift med Jøran Halvorsdatter fra Åmot i Lier.

Kunsthistorikere omtaler ham som Halvor Fanden, mens familiens medlemmer brukte formen Fane eller Fahne. Etterkommere sluttet å bruke navnet på midten av 1700-tallet. Lite tyder på at han kalte seg Fanden, men han brukte etternavnet Ramstad sent i livet. Halvor Ramstad skrev i blomstrende språkdrakt et partsinnlegg til retten i 1646 vedrørende en tvist svogeren Åsmund hadde med Halvor Sjursen Landfall om gården Lille Landfall. Åsmunds kone hadde odelsrett i gården og motsatte seg å selge.

Halvor Fanden var blant landets fremste bildende kunstnere på den tiden, selv om det er vanskelig å henføre bestemte arbeider til ham fordi sønnene fortsatte familietradisjonen.  De fleste av familiens arbeider er i privat eie.

Den ene sønnen Samuel Halvorsen Fane har skåret et par pokaler som står på Rosenborg slott i København, og i tillegg har Nasjonalmuseet i Danmark minst to drikkekanner fra den eldre. Andre sønner var Anders Halvorsen Holstad, Ole (Oluf) Halvorsen Næss og Guttorm Halvorsen Fanum. Etterkommere av disse var også treskjærere og musikere blant andre Halvor Andersen Fanden (født omkring 1657) på Vevelstad og Jørgen Samuelsen Fane.

Familien skal være opphavet til Fanitullen.

 Referanser 

Eksterne lenker
 Tore Skjeggeruds etterkommere i generasjoner

Kategori:Norske kunstnere
Kategori:Personer fra Lier kommune